Štev.: 900-43/2013-3

Datum: 01.03.2013

# Z A P I S N I K

5. izredne seje Sveta Četrtne skupnosti Golovec, ki je bila v sredo, 27.02.2013 ob 17.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Robert Anžič, Zinka Breskvar, Aleksander Brezigar, Aleš Dakić, Gregor Feist, Anton Kastelic, Igor Pigac, Danijel Ljubo Žitnik

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih 8članov sveta, kar pomeni, da je bil svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Obravnava in predlogi ČS Golovec glede predvidene izgradnje Športnega centra Golovec

Navzočih je bilo 8 članov sveta.

Opredeljenih je bilo 8 članov sveta.

Za predlagani dnevni red je glasovalo 8 članov sveta.

**Dnevni red je bil sprejet.**

**AD 1**

**OBRAVNAVA IN PREDLOGI ČS GOLOVEC GLEDE PREDVIDENE IZGRADNJE ŠPORTNEGA CENTRA GOLOVEC**

Besedo je prevzel predsednik Sveta ČS Golovec, g. Dakić, ter prisotne pozval k 1. točki dnevnega reda, v sklopu katere se je obravnavala tema in predlogi glede predvidene izgradnje Športnega centra Golovec. Opravičil je odsotnost vabljenega vodje Oddelka za šport MOL, g. Kolenca, ki bi članom Sveta ČS Golovec predstavil DIP.

Razpoložljive informacije sta podala predsednik Sveta ČS Golovec, g. Dakič in predsednik Komisije za šport ter član Sveta g. Gregor Feist.

Svet ČS Golovec sta seznanila z informacijami o predvideni gradnji ŠC Golovec na 2. izredni seji Sveta ČS Golovec dne 18.4.2012, kjer je informacijo podal podžupan MOL, prof. Kolenc. Projekt je predstavil vodja Oddelka za šport g. Kolenc, Vodja oddelka za šport MOL na 13. redni seji Sveta ČS Golovec dne 21.3.2012.

Svet ČS Golovec se je na 17. redni seji, dne 31.1.2013 seznanil z zapisnikom sestanka pri županu MOL g. Jankoviću dne 14.1.2013, katerega se je udeležil predsednik Sveta ČS Golovec g. Aleš Dakić in vse zainteresirane strani v JZP.

Predsednik Sveta ČS Golovec g. Aleš Dakić in predsednik Komisije za šport ČS Golovec sta na temo projekta izgradnje ŠC Golovec člane Sveta seznanila s sklepi 4. seje Komisije za šport dne 13.2.2013.

Na pobudo predsednika Sveta ČS Golovec je bil 14.2.2013 sklican sestanek na sedežu Službe za lokalno samoupravo in na kateri sta Predsednik Sveta ČS Golovec g. Aleš Dakić in predsednik Komisije za šport g. Gregor Feist zastopala interese lokalne skupnosti in lokalnih društev. Člane Sveta sta seznanila z vsebino sestanka dne 14.2.2013 na sedežu SLS, MU,MOL, Ambrožev trg 7, o vključitvi programov ČS Golovec v večnamenski objekt v sklopu Športnega centra Golovec.

Izrazila sta ugotovitev, da v 1. fazi gradnje ŠC Golovec želi zasebni partner graditi samo nogometno dvorano in da športne in ostale infrastrukturne potrebe lokalnih društev in skupnosti v tej fazi niso zajete. Investitor ni izkazal nikakršnega interesa o vključitvi programov ČS Golovec v sklop večnamenskega objekta ŠC Golovec. Iz strani pristojnih je bila dana obljuba, da bi se primerni prostori zagotovili v prihodnjih fazah gradnje.

Predsednik Sveta je dal na glasovanje

**UGOTOVITVENI SKLEP 1/5I:**

**Svet ČS Golovec se je seznanil z informacijami o predvideni gradnji ŠC Golovec:**

* **na 2. izredni seji Sveta ČS Golovec dne 18.4.2012, kjer je informacijo podal podžupan MOL, prof. Koželj. Projekt je predstavil vodja Oddelka za šport g. Kolenc, Vodja oddelka za šport MOL na 13. redni seji Sveta ČS Golovec dne 21.3.2012;**
* **na 17. redni seji, dne 31.1.2013, z zapisnikom sestanka pri županu MOL g. Jankoviću dne 14.1.2013, katerega se je udeležil predsednik Sveta ČS Golovec g. Aleš Dakić in vse zainteresirane strani v JZP;**
* **z vsebino sestanka dne 14.2.2013 na sedežu SLS, MU,MOL, Ambrožev trg 7, o vključitvi programov ČS Golovec v večnamenski objekt v sklopu Športnega centra Golovec na kateri sta Predsednik Sveta ČS Golovec g. Aleš Dakić in predsednik Komisije za šport g. Gregor Feist zastopala interese lokalne skupnosti in lokalnih društev;**
* **z vsebino sklepov, ki jih je glede projekta izgradnje ŠC Golovec sprejela Komisija za šport ČS Golovec na 4. Seji Komisije za šport dne 13.2.2013, kjer sta projekt vabljenim članom društev predstavila predsednik Sveta ČG Golovec in predsednik Komisije za šport ČS Golovec.**

**Iz informacij izhaja, da namerava zasebni partner na zemljišču MOL zgraditi nogometno dvorano. Športne in ostale infrastrukturne potrebe društev in lokalnih skupnosti v tej 1. fazi niso zajete. Obljubljajo delno zagotovitev v prihodnjih fazah. Izkušnje preteklih štirideset let, tudi z zasebnimi investitorji, ne dajejo slutiti uresničitev teh dejanj.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 5 članov sveta.

**Sklep je bil sprejet.**

V nadaljnji razpravi sta predsednik Sveta g. Aleš Dakić in predsednik Komisije za šport g. Gregor Feist, izrazila ugotovitev, da v 1. fazi investitor ni izkazal nikakršnega interesa in podal nobenega predloga o zagotovitvi in vključitvi interesov in potreb društev in lokalne skupnosti v procesu izgradnje ŠC Golovec.

Predsednik Sveta je dal na glasovanje

**SKLEP 2/5I:**

**Svet ČS Golovec nasprotuje rabi zemljišč lasti lokalnih skupnosti (MOL), kjer ne bodo že v 1. fazi kakršnega koli posega v prostor oziroma gradnje trajno zagotovljeni interesi in potrebe lokalnih športnih in ostalih društev.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 5 članov sveta.

**Sklep je bil sprejet.**

Predsednik Sveta ČS Golovec g. Aleš Dakić in predsednik Komisije za šport ČS Golovec ter član Sveta g. Gregor Feist, sta ostale člane Sveta seznanila, da sta projekt izgradnje ŠC Golovec predstavila komisiji in vabljenim predstavnikom društev na 4. seji Komisije za šport ČS Golovec dne 13.2.2013 in jih seznanila z namenom MOL in investitorjev za izgradnjo na področju, kjer si lokalna društva in lokalna skupnost že 40. let prizadevajo za izgradnjo njim potrebne infrastrukture (idejni načrt podžupana g. Koželja, katastrski načrt, 1. faza nogometna dvorana).

V razpravi na 4. seji Komisije za šport je bilo omenjeno:

* da je že ob izgradnji naselja bila načrtovana univerzalna dvorana za potrebe lokalnih društev;
* klubi, ki obstajajo in imajo domicilj v naselju niso nastali naključno. Nastali so na tistih področjih, ki so bila deficitarna;
* lokalni interesi so bili izigrani že pri gradnji Športnega centra BIT, kjer niso bile uresničen obljube investitorjev;
* potrebe lokalnih društev (garderobe, kopalnice, klubski prostori, univerzalna dvorana, balinišče, prostor za društvo upokojencev, čitalnica) so primarnega pomena za nemoteno in uspešno delovanje društev in vključevanje lokalne skupnosti;
* investitor gradnje Športnega centra Golovec mora biti MOL;
* povabiti MOL in investitorje na selo Sveta ČS Golovec, da se jim razloži in pove, katere so potrebe lokalnih društev;
* MOL bi moral določiti takšne pogoje pri gradnji in uporabi objektov na zemljiščih MOL-a, ki izvirajo iz potreb lokalne skupnosti, lokalnih društev in ne popuščati investitorjem, da oni diktirajo interese.

Predsednik Sveta je dal na glasovanje

**SKLEP 3/5I:**

**Svet ČS Golovec podpira, prevzema in potrjuje spodaj navedene sklepe Komisija za šport ČS Golovec iz 4. seje Komisije za šport dne 13.2.2013.**

* **Komisija in vabljeni predstavniki društev so se v okviru razpoložljivih informacij seznanili z namenom MOL in investitorjev za izgradnjo na področju, kjer si lokalna društva in lokalna skupnost že 40 let prizadevajo za izgradnjo njim potreben infrastrukture; idejni načrt podžupana Koželja, katastrski načrt, 1. faza nogometna dvorana).**
* **Komisija in vabljeni predstavniki društev predlagajo MOL in Svetu ČS Golovec da primarno:   
  a) zagotovijo izgradnjo in brezplačno uporabo dvorane, garderob, kopalnic,**

**klubskih prostorov za potrebe delujočih lokalnih društev na območju ČS**

**Golovec;**

1. **zagotovijo trajno in brezplačno uporabo infrastrukture za potrebe zgoraj omenjenih društev;**

* **Komisija za šport in predstavniki društev podpirajo samo takšna JZP, ki bodo zagotovila izgradnjo in trajno brezplačno uporabo dvorane, garderob, kopalnic, klubskih prostorov za potrebe delujočih lokalnih društev na območju ČS Golovec. Zgoraj omenjena infrastruktura mora biti last MOL ali omenjenih društev;**
* **Komisija za šport in predstavniki društev zahtevajo, da je potrebno zgoraj navedene potrebe zagotoviti že v prvi fazi kakršnega koli posega v prostor, izgradnje ali katerega koli načrta izvedbe;**
* **Komisija za šport in predstavniki društev pričakujejo, da bosta ČS Golovec in MOL** **ravnala v skladu z zgoraj omenjenimi potrebami lokalnih društev;**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

Razprava se je nadaljevala z ugotovitvijo, da Svet ČS Golovec ni bil v zadostni meri vključen v postopke, ki potekajo in da podpira le takšna partnerstva oz. izgradnja, kjer bodo zastopani zgoraj omenjeni interesi in potrebe lokalnih športnih in ostalih društev ter potrebe, ki jih je v preteklosti večkrat izrazil Svet ČS Golovec, med drugim tudi v dopisu št. 671-36/2012-1 z dne 6.4.2012. Svet ČS Golovec želi v vseh postopkih sodelovati že v sami pripravi, saj je nerealiziranih obljub in potreb iz preteklosti vse preveč. Zemljišč, ki so v lasti MOL in ki lahko omogočijo njihovo izpolnitev pa vsako leto manj.

Predsednik Sveta je dal na glasovanje

**SKLEP 4/5I:**

**Svet ČS Golovec ni bil v zadostni meri vključen v postopke, ki potekajo glede izgradnje ŠC Golovec. Podpira le takšna partnerstva oz. izgradnja, kjer bodo zastopani zgoraj omenjeni interesi in potrebe lokalnih športnih in ostalih društev ter potrebe, ki jih je v preteklosti večkrat izrazil Svet ČS Golovec, med drugim tudi v dopisu št. 671-36/2012-1 z dne 6.4.2012 (sklep 13. redne seje Sveta ČS Golovec, priloga »Predlog izgradnje Športnega centra Štepanjsko naselje in drugih aktivnosti«).**

**Svet ČS Golovec želi v vseh postopkih sodelovati že v sami pripravi, saj je nerealiziranih obljub in potreb iz preteklosti vse preveč. Zemljišč v lasti MOL, ki lahko omogočijo njihovo izpolnitev pa vsako leto manj**.

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

Svet ČS Golovec je izrazil pobudo, da se predstavnik Sveta ČS Golovec udeleži seje Mestnega sveta MOL, ko bo na dnevnemu redu točka izgradnje Športnega centra Golovec in Mestnemu svetu MOL predstavi sklepe ČS Golovec in interese lokalne skupnosti in športnih društev.

Predsednik Sveta je dal na glasovanje

**SKLEP 5/5I:**

**Svet ČS Golovec bo podal mandat predstavniku Sveta ČS Golovec, ki bo predstavil in zastopal interese društev in lokalne skupnosti ter sklepe Sveta ČS Golovec na redni seji Mestnega sveta MOL, kjer se bo obravnavala tematika izgradnje ŠC Golovec.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

Svet ČS Golovec tudi ne soglaša z odprodajo zemljišč MOL-a na območju ČS Golovec, saj v večini primerov niso zastopani interesi lokalnih skupnosti in društev. Prodana zemljišča niso v zadostni meri namenjena potrebam in dejavnostim društev, v nekaterih primerih pa sploh niso upoštevana.

Predsednik Sveta je dal na glasovanje

**SKLEP 6/5I:**

**Svet ČS Golovec ne soglaša z odprodajo zemljišč MOL-a na območju ČS Golovec za potrebe izgradnje ŠC Golovec.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

Po razpravi so nekateri člani Sveta podali mnenje, da če interesi lokalnih skupnosti in društev niso zajeti že v 1. fazi gradnje, potem gradnji Športnega centra Golovec nasprotujejo. S strani člana Sveta g. Igorja Pigaca podal predlog sklepa, da Svet ČS Golovec nasprotuje gradnji ŠC Golovec, če se že v prvi fazi ne zagotovi izgradnja vseh potreb lokalnih društev in lokalne skupnosti v ČS Golovec. Predsednik Sveta ČS Golovec g. Aleš Dakić se z nasprotovanjem gradnje ni strinjal.

Predsednik Sveta je dal na glasovanje

**SKLEP 7/5I:**

**Svet ČS Golovec nasprotuje gradnji Športnega centra Golovec, če se že v prvi fazi ne zagotovi izgradnja vseh potreb lokalnih društev in lokalne skupnosti v ČS Golovec.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 5 članov sveta.

**Sklep je bil sprejet.**

Za konec so člani Sveta ČS Golovec predlagali, da bi Svet ČS Golovec pri projektu izgradnje ŠC Golovec sodeloval kot nosilni vodja projektov (postopkov), vendar je predsednik Sveta omenil, da po statutu MOL to ni mogoče.

**Dnevni red je bil izčrpan in predsednik je sejo zaključil ob 19.00 uri.**

Zapisala:

Vesna Stojanović

Janez Slovenc Predsednik sveta

Četrtne skupnosti Golovec

Aleš Dakić